Am Zischtig si mer de ufbroche Richtig Avignon. Es het ir Nacht nomau richtig abegläärt u mer si froh gsi, isch scho aues ipackt gsi. Ds Outo isch suber agsprunge u mir si bi heftigem Gägewind gäg Frankrich gfahre. Ds letschte wo si üs uf em Camping no mit uf e Wäg gäh hei, isch d Warnig, ds si ds Frankrich streiki, us de äuwä kei Bänzin gäb. Auso hei mer ar letschte Tanki in Spanie nomau gfüut. Bis jetzt hei mer vo däm Streik nüt gspürt u Bänzin hets emu gäh.